Dáil Éireann

Dáil Éireann [d̪ˠɑːlʲ ˈɛərən, dal é-ĕ-rĕn] atau Dewan Rendah Ireland merupakan dewan rendah bagi badan perundangan negara Republik Ireland (yakni Oireachtas yang setaraf parlimen) dan dewan kedua selepas Seanad Éireann (yang bertindak sebagai suatu badan senat).Artikel 15.1.2 Perlembagaan Ireland mengatakan: "The Oireachtas shall consist of the President and two Houses, viz.: a House of Representatives to be called Dáil Éireann and a Senate to be called Seanad Éireann." Ia dipilih secara langsung sekurang-kurangnya sekali pada setiap lima tahun di bawah sistem perwakilan berkadar dengan cara sistem satu undi boleh pindah (STV). Bidang kuasa dewan ini adalah sama dengan negara yang mengamalkan sistem berparlimen dwidewan yang lain. Tertakluk kepada had yang dikenakan oleh Perlembagaan Ireland, dewan ini mempunyai kuasa untuk meluluskan mana-mana undang-undang yang dikehendaki serta mencalonkan dan membuang Taoiseach (ketua kerajaan).

Sejak tahun 1922, badan ini telah bersidang di Dewan Leinster, kota Dublin.

 Keanggotaan 

Dewan Rendah Ireland terdiri daripada 166 ahli. Ahli-ahli dipilih secara langsung sekurang-kurangnya sekali pada setiap lima tahun oleh rakyat Republik Ireland di bawah sistem perwakilan berkadar yang dikenali sebagai sistem satu undi boleh pindah. Keahlian "Dáil" ini adalah terbuka kepada warganegara yang berumur 21 dan ke atas. Seseorang anggota Dáil dikenali sebagai Teachata Dála, TD atau "Wakil". 

Pengundi Dáil terdiri daripada warganegara Ireland dan United Kingdom berusia lebih 18 tahun yang berdaftar untuk mengundi di Republik Ireland. Menurut Perlembagaan Ireland, pilihan raya umum untuk Dewan Rendah ini perlu diadakan sekali dalam setiap tujuh tahun, tetapi had lima tahun ditetapkan oleh statut.

Sistem pengundian STV secara umumnya menghasilkan perwakilan berkadar di Dewan Rendah. Saiz kecil kawasan pilihanraya yang digunakan, walau bagaimanapun, memberikan kelebihan yang kecil kepada parti yang besar. Sejak 1990-an, kerajaan campuran telah wujud di negara ini. Sebelum tahun 1989, hanya terdapat satu parti yang memerintah kerajaan iaitu Fianna Fáil.

 Ahli Dail ke-33 (terkini) 

+Taburan kerusi semasa (2020)https://electionsireland.org/results/general/33dail.cfmPartiKerusiFianna Fáil37Sinn Féin37Fine Gael35 Green12Parti Pekerja6Parti Sosial Demokrat6Solidariti Rakyat Sebelum Keuntungan5Bebas Untuk Perubahan1Aountu1Ceann Comhairle1Bebas19

 Rujukan 

 Pautan luar 
Dewan Oireachtas – Laman sesawang rasmi
Ahli Dáil Éireann 1919–2003  – Laman sesawang rasmi Oireachtas

Kategori:Badan perundangan
Kategori:Parlimen Ireland
Kategori:Politik Ireland
Kategori:Kerajaan Ireland